CELEX: 32020D2090
Language: da
Date: 2020-12-04 00:00:00
Title: Den Europæiske Centralbanks afgørelse (EU) 2020/2090 af 4. december 2020 om ændring af afgørelse ECB/2013/10 om pålydende værdi, specifikationer, gengivelse, ombytning og inddragelse af eurosedler (ECB/2020/60)

15.12.2020   
               
               
                  DA
               
               
                  Den Europæiske Unions Tidende
               
               
                  L 423/62
               
            
         DEN EUROPÆISKE CENTRALBANKS AFGØRELSE (EU) 2020/2090
         af 4. december 2020
         om ændring af afgørelse ECB/2013/10 om pålydende værdi, specifikationer, gengivelse, ombytning og inddragelse af eurosedler (ECB/2020/60)
         STYRELSESRÅDET FOR DEN EUROPÆISKE CENTRALBANK HAR —
         under henvisning til traktaten om Den Europæiske Unions funktionsmåde, særlig artikel 128, stk. 1,
         under henvisning til statutten for Det Europæiske System af Centralbanker og Den Europæiske Centralbank, særlig artikel 16, og
         ud fra følgende betragtninger:
         
                     (1)
                  
                  
                     Der har været en stigning i antallet af gengivelser af eurosedler, der skal tages ud af omløb, som af offentligheden kan forveksles med ægte eurosedler på trods af, at nogle af disse gengivelser har små eller ikke let konstaterbare indikationer om, at de er »kopier«, »ikke lovlige betalingsmidler« eller »kun bør anvendes i film eller som rekvisitter«, idet de ligner eurosedler og imiterer visse sikkerhedselementer til pengesedler. Disse gengivelser udbydes og købes hovedsageligt gennem onlinemarkedspladser eller websteder. Gengivelser, som af offentligheden kan forveksles med ægte eurosedler, er ulovlige i henhold til afgørelse ECB/2013/10 (1). Det er derfor vigtigt at indføre foranstaltninger med henblik på at reducere og med tiden standse yderligere udbredelse. Særligt øger et mere tydeligt forbud mod ulovlige aktiviteter retssikkerheden. Samtidig er det vigtigt at have muligheden for at undtage aktiviteter vedrørende visse gengivelser, hvis Eurosystemet er af den opfattelse, at de ikke af offentligheden kan forveksles med ægte eurosedler.
                  
               
                     (2)
                  
                  
                     Afgørelse ECB/2013/10 bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Ændring
            Artikel 2 i afgørelse ECB/2013/10 affattes således:
            
               
                  »Artikel 2
                  Regler for gengivelse af eurosedler
                  
                     1.   Ved »gengivelse« forstås enhver fysisk eller ikkefysisk, hel eller delvis afbildning af en euroseddel som angivet i artikel 1, eller dele af de enkelte eurosedlers designelementer, herunder farve, dimensioner, anvendelse af bogstaver eller symboler, når afbildningen kan ligne eller give generelt indtryk af at være en ægte euroseddel, uafhængig af:
                     
                                 a)
                              
                              
                                 størrelsen af afbildningen, eller
                              
                           
                                 b)
                              
                              
                                 materiale eller teknik ved fremstillingen heraf, eller
                              
                           
                                 c)
                              
                              
                                 om elementer af eurosedlens design, f.eks. bogstaverne eller symbolerne, er blevet ændret eller tilføjet.
                              
                           
                  
                     2.   Med mindre ECB eller en national centralbank giver tilladelse til en undtagelse, jf. stk. 5, er gengivelser, som ikke opfylder kriterierne i stk. 3, ulovlige, og produktion, besiddelse, transport, udbredelse, salg, reklame, indførelse i Unionen og anvendelse eller forsøg på anvendelse heraf forbudt.
                  
                  
                     3.   Gengivelser, som opfylder følgende kriterier, er lovlige, idet der ikke består nogen risiko for, at de af offentligheden kan forveksles med ægte eurosedler:
                     
                                 a)
                              
                              
                                 gengivelser af en hel euroseddel som angivet i artikel 1, der kun er trykt på én side, såfremt gengivelsen er mindst 125 % eller højst 75 % af både længde og bredde af den pågældende euroseddel, som angivet i artikel 1, eller
                              
                           
                                 b)
                              
                              
                                 gengivelser af en hel euroseddel som angivet i artikel 1, der er trykt på begge sider, såfremt gengivelsen er mindst 200 % eller højst 50 % af både længde og bredde af den pågældende euroseddel, som angivet i artikel 1, eller
                              
                           
                                 c)
                              
                              
                                 gengivelser af enkelte designelementer af en euroseddel som angivet i artikel 1, såfremt et sådant designelement ikke er gengivet på en baggrund, som ligner en pengeseddel, eller
                              
                           
                                 d)
                              
                              
                                 gengivelser, som kun er trykt på én side, som viser en del af forsiden eller bagsiden af en euroseddel, såfremt denne del er mindre end en tredjedel af den originale forside eller bagside af eurosedlen som angivet i artikel 1, eller
                              
                           
                                 e)
                              
                              
                                 gengivelser udført i et materiale, som klart adskiller sig fra papir, og som i udseende og følelse klart adskiller sig fra det materiale, der anvendes til sedler, eller
                              
                           
                                 f)
                              
                              
                                 ikkefysiske gengivelser, som er gjort elektronisk tilgængelige på websteder, af trådbundet eller trådløs vej eller på andre måder, som gør disse ikkefysiske gengivelser tilgængelige for offentligheden på et sted og et tidspunkt, som de selv vælger, såfremt:
                                 
                                             —
                                          
                                          
                                             ordet SPECIMEN (prøveeksemplar) (eller det tilsvarende ord på et af Den Europæiske Unions officielle sprog) er påført diagonalt hen over gengivelsen i skrifttypen Arial eller en skrifttype, som svarer til Arial
                                          
                                       
                                             —
                                          
                                          
                                             opløsningen af den elektroniske gengivelse i størrelse 1:1 ikke overstiger 72 dpi (dots per inch).
                                          
                                       
                                             —
                                          
                                          
                                             længden af ordet SPECIMEN (eller det tilsvarende ord på et af Den Europæiske Unions officielle sprog) udgør mindst 75 % af gengivelsens længde
                                          
                                       
                                             —
                                          
                                          
                                             højden af ordet SPECIMEN (eller det tilsvarende ord på et af Den Europæiske Unions officielle sprog) udgør mindst 15 % af gengivelsens bredde og
                                          
                                       
                                             —
                                          
                                          
                                             ordet SPECIMEN (eller det tilsvarende ord på et af Den Europæiske Unions officielle sprog) er vist i en mat farve, som er i kontrast til den dominerende farve på den pågældende euroseddel som angivet i artikel 1.
                                          
                                       
                           
                  
                     5.   ECB eller den relevante nationale centralbank kan i ekstraordinære tilfælde, hvor det er relevant, efter modtagelse af en skriftlig anmodning, samtykke til at undtage en gengivelse, der ikke opfylder kriterierne i stk. 3, fra forbuddet i stk. 2, hvis ECB eller den relevante nationale centralbank er af den opfattelse, at gengivelsen ikke af offentligheden kan forveksles med en ægte euroseddel som angivet i artikel 1. Hvis en gengivelse alene fremstilles i én medlemsstat, der har euroen som valuta, rettes sådanne anmodninger om en undtagelse til den nationale centralbank i den pågældende medlemsstat. I alle andre tilfælde rettes anmodningen til ECB.
                  
                  
                     6.   Reglerne for gengivelse af eurosedler gælder også for eurosedler, som er taget ud af omløb eller er ophørt med at være lovlige betalingsmidler i medfør af denne afgørelse.«
                  
               
            
         
         
            Artikel 2
            Afsluttende bestemmelser
            Denne afgørelse træder i kraft på tyvendedagen efter offentliggørelsen i Den Europæiske Unions Tidende.
         
         
            Udfærdiget i Frankfurt am Main, den 4. december 2020.
            
               Christine LAGARDE
               
                  Formand for ECB
               
            
         
         
            (1)  Afgørelse ECB/2013/10 af 19. april 2013 om pålydende værdi, specifikationer, gengivelse, ombytning og inddragelse af eurosedler (EUT L 118 af 30.4.2013, s. 37).